آمين يارب العالمين۔جزاكم اللہ خيرا۔ ماشاءاللہ عالمباپ اور عالمہ ماں كى بيٹی تھیں، سارى عمر اپنی والدہ كريمہ كى طرح قرآن كريم اور دين كى تعليم ديتى رہیں، ان كى تربيت كا اتنا اثر تھا كہ وفات كے روز ہمارے ہاں سينکڑوں خواتين وحضرات كی موجودگى كے باوجود تمام وقت ايك بين، ايك نوحے كى آواز سنائى نہیں دى وللہ الحمد والمنة۔  عام زندگی ميں قرآن كريم سے ان كا شغف ہمارے سامنے كى بات تھی، اور ان كى علالت كے دوران اندازہ ہوا كہ ان كے لاشعور ميں صرف قرآن كريم ہے۔خطرناك آپريشنز كے دوران بے ہوشی كے عالم ميں ان كے لبوں پر قرآنى آيات كا ورد ڈاكٹرز كو حيران كر ديتا، جب وہ اس عالم فانى كى ہر آواز سے نا آشنا ہو چکی تھیں تو ڈاكٹرز كہتے ان كی سب سے محبوب شخصيت ان كو آواز دے، بارى بارى سارى اولاد سب رشتہ داروں كى آواز سے بے نياز رہتیں مگر اجنبى آواز  ميں صرف قرآن كريم كى تلاوت پر فورا رد عمل ظاہر كرتيں۔  وہ اپنے طلبہ وطالبات كى مادر مشفق ہیں ہميں بخوبى علم تھا مگر ان كے سٹوڈنٹس ان سے كتنى محبت كرتے ہیں اس بات كا اندازہ ہمیں ان كى وفات سے ہوا۔ كئى جگہوں پر ان كى غائبانہ نماز جنازہ ادا كى گئی۔دوسرے علاقوں سے لوگ وفود كى صورت ميں جنازے ميں شريك ہوئے حالاں کہ ان كى وفات كے بعد جلد از جلد نماز جنازہ كا اہتمام كيا گیا تھا۔  ان كو اپنے سفر آخرت ميں بھی شريعت كى پاسدارى كى اس قدر فكر تھی كہ گزشتہ كئى سالوں سے اپنى تجہیز وتكفين اور تدفین كے متعلق بار بار  نصيحت كرتيں ، اللہ تعالى كا شكر ہے كہ اس نے ہمیں يہ تمام مراحل ان كى وصيت كے موافق، شرعى تقاضوں كے مطابق ادا كرنے كى توفيق دى۔  ان كى جدائى كے دکھ سے زيادہ فكر اس بات كى ہے کہ اب ہم ميں كون ہے جو ان كى طرح قرآن كريم سے محبت كرے، تلاوت كرے اور اس كے علم كو عام كرے ؟